मेदेह ने अपने अकाउंट पर करीब 300 वीडियो डाले हैं जिनमें से कई में वह नृत्य करती नजर आ रही हैं। वीडियो में उसने अनिवार्य इस्लामी हिजाब नहीं पहना है। इंस्टाग्राम पर उसके करीब 43,000 फॉलोअर्स हैं। ईरानी पुलिस ने कहा कि उसने इंटाग्राम पर ऐसे ही कई अकाउंट बंद करने का निर्णय लिया है और न्यायपालिका भी इन साइटों को ब्लॉक करने की योजना बना रही है। ईरान में फेसबुक, ट्विटर और अन्य सोशल मीडिया साइट पहले ही बंद है, लेकिन कई ईरानी इनका इस्तेमाल प्रोक्सिज और वीपीएन के जरिए करते हैं।